**Előterjesztés**

**a reklámok, reklámhordozók és cégérek elhelyezéséről**

**szóló önkormányzati rendeletről**

Az Országgyűlés által 2017. szeptember 19-én elfogadott T/17312. számú törvényjavaslat módosította *a településkép védelméről* szóló 2016. évi LXXIV. törvényt, amely alapján a Településképi Arculati Kézikönyv és a településképi rendelet elfogadásának határideje 2017. október 1-ről 2017. december 31-re módosult.

A törvénymódosítás értelmében *a településkép védelméről* szóló 2016. évi LXXIV. törvénnyel, valamint *a településkép védelméről szóló tömény reklámok közzétételével kapcsolatos rendelkezéseinek végrehajtásáról* szóló 104/2017. (IV. 28.) Korm. rendelettel összhangban a *településkép védelméről* szóló törvény 12. § (5) bekezdésében kapott felhatalmazás alapján az önkormányzatnak a településképi rendelet megalkotásáig módosítania kell, vagy meg kell alkotnia:

* a reklámok, reklámhordozók (és cégérek)elhelyezésének, alkalmazásának követelményeiről, feltételeiről és tilalmáról szóló önkormányzati rendeletet, és
* a reklámok, reklámhordozók (és cégérek) elhelyezésére vonatkozóan a településképi bejelentési eljárásrólszóló önkormányzati rendelet.

A szabályozás kötelezettsége tehát átmeneti jellegű, tartalma a településkép védelméről szóló önkormányzati rendelet hatálybalépéséig tart.

Kesztölc, 2017. november 23.

 Bognárné dr. Solymoskövi Veronika

 jegyző

Kesztölc község Önkormányzat Képviselő-testületének /2017. (XI.30.) önkormányzati rendelete a reklámok, reklámhordozók és cégérek elhelyezéséről

Kesztölc község Önkormányzat Képviselő-testülete a településkép védelméről szóló 2016. évi LXXIV. törvény 12. § (5) bekezdésében kapott felhatalmazás alapján és Magyarország helyi önkormányzatairól szóló 2011 évi CLXXXIX törvény 13. § (1) bekezdés 1. pontjában foglalt feladatkörében eljárva a következőket rendeli el:

**1.§**

(1) Cégért, reklámot, reklámhordozót, reklámhordozót tartó berendezést a környezettel összhangban, úgy kell elhelyezni, hogy az ne akadályozza a közterület más részeinek és a szomszédos ingatlanoknak a rendeltetésszerű használatát, ne sértse a szomszédok jogait és törvényes érdekeit, ne okozzon közlekedési veszélyhelyzetet, és ne akadályozza a térfigyelő kamerarendszer működését.

(2) Az épületeken legfeljebb 2 m2 felületű cégérek, reklámhordozók, reklámhordozót tartó berendezések helyezhetők el. Összes felületük nem haladhatja meg az érintett homlokzat vagy tető felületének a 20 %-át.

(3) A közterületeken utcabútoron elhelyezett hirdető berendezés, reklám:

a)  magassága legfeljebb 2,0 méter,

b) felülete legfeljebb 3,0 m2

lehet.

(4) Üzletenként legfeljebb 1 db cégér helyezhető el, kivéve a saroképületet, amelynél a sarkon elhelyezkedő üzlet esetében közterületenként egy-egy cégér helyezhető el.

(5) Közösségi közlekedési eszközök megállójában létesített utasváróban reklám, reklámhordozó, reklámhordozót tartó berendezés elhelyezése nem megengedett, kivéve az utasváróval szerkezetileg egybefüggő, változó tartalmú hirdetések elhelyezésére szolgáló reklámhordozót tartó berendezést.

(6)  Reklámhordozó céljára szolgáló utánfutó közterületen nem helyezhető el.

(7)  A kihelyezett reklámhordozón, reklámhordozót tartó berendezésen tartós kivitelben és olvasható méretben fel kell tüntetni a tulajdonos nevét és székhelyét vagy címét. Az adatokban bekövetkezett esetleges változásoknak megfelelően a feliratot haladéktalanul módosítani kell.

**2.§**

A település területén a reklámok közzétételének, illetve reklámhordozók, reklámhordozót tartó berendezések elhelyezésének közterületekre és magánterületekre irányadó országos rendelkezésektől:

a) építési reklámháló kihelyezése, kizárólag építési tevékenység időtartamára,

b) a település szempontjából jelentős eseményről való tájékoztatás érdekében

évente összesen 12 naptári hét időtartamra lehet eltérni.

**3.§**

A reklámközzététel követelményei technológiája, módszere és eszköze tekintetében:

a) a kihelyezés időtartama alatt az időjárásnak ellenálló technológiával készült,

b) egymást nem eltakaró reklám, reklámelhelyezés alkalmazható.

**4.§**

(1) A reklámhordozók megjelenésének különös formai (műszaki) követelményei:

a) nem rozsdásodó,

b) állékony,

c) könnyen karbantartható,

d) élénk színeket nem használó

(2) Reklámberendezésen és hirdetményen nem alkalmazható villogó, káprázást okozó fény, futófény, fényvisszavető anyag.

**5.§**

(1) A reklámok, reklámhordozók elhelyezése előtt településképi eljárást kell kezdeményezni. Az eljárás az ügyfél által a polgármesterhez benyújtott bejelentésre indul.

(2) A bejelentéshez papír alapú dokumentációt vagy a dokumentációt tartalmazó digitális adathordozót kell mellékelni. A bejelentési kérelem nyomtatvány jelen rendelet 1. melléklete.

(2) A polgármester a döntését hatósági határozatban hozza meg.

**6.§**

(1) A reklám, reklámhordozó bejelentési kötelezettség teljesítését és a bejelentett tevékenység folytatását a polgármester ellenőrzi.

(2) Amennyiben a bejelentés elmulasztását vagy eltérő végrehajtást tapasztal, akkor a kötelezési eljárást lefolytatja.

**7.§**

A rendelet 2017. december 1-én lép hatályba és hatályát veszti 2018. január 1-én.

Vöröskői István Bognárné dr. Solymoskövi Veronika

polgármester jegyző